માણસા તાલુકાનાં વિહાર ગામે રહેતા વાસુભાઇ મહેન્દ્રભાઇ સથવારા(ઉ.વ.૩૨)નાં પત્નિ માલોસણ ગામે પિયરમાં ગયા હતા. તેમને લેવા માટે ફોન આવતા ફોન આવતા વાસુભાઇ તેમનાં ભાઇ હેમંતભાઇ (ઉ.વ.૨૭)ને લઇને અલ્ટો ગાડી નં જીજે ૧૮બીએફ ૩૮૯૭ લઇને માલોસણ જવા બુધવારે સાંજે નિકળ્યા હતા.રાત્રે ૯ વાગ્યાનાં અરસામાં વિહારથી વિજાપુર માર્ગ પર જઇ રહ્યા હતા ત્યારે સડાસણ પાટીયા પાસે સામેથી આવી રહેલી ટ્રક નં જીજે ૨૭ જીબી ૪૪૬૫એ કારને અટફેટે લેતા ઘસડાઇ હતી અને ઇંધણની ટાંકી લીકેજ થતા કારને આગ લાગી ગઇ હતી.